“The Penthouse” Terus Catat Rating Atas 20 Peratus
Nampaknya peminat terus menyukai drama The Penthouse. Selepas berjaya mencapai rating atas 20 peratus pada minggu lalu, drama SBS The Penthouse terus kukuh dalam penilaian penonton. Menurut Nielsen Korea (via Soompi), drama 14 Disember The Penthouse telah merekodkan purata rating sebanyak 17.5 dan 22 peratus, rating yang hampir sama yang dicatatkan pada minggu lalu iaitu sebanyak 17.6 dan 22.1 peratus. Sementara itu di tvN, drama Awaken merekodkan rating sebanyak 3.921 peratus, penurunan berbanding episod minggu lalu yang mencatatkan rating sebanyak 4.281 peratus. Akhir sekali di MBC, Kairos merekodkan rating sebanyak 2.9 dan 2.7 peratus, rating yang hampir sama dengan episod minggu lalu.